CENACLUL LITERAR „LUCEAFARUL” – GIURGIU

CENACLUL LITERAR „LUCEAFARUL” – GIURGIU

Pe data de 25.11.2017, la Muzeul Judeţean „Teohari Antonescu” din Giurgiu, a avut loc ședința Cenaclului Literar „Luceafarul” condus cu de poeta Dunia Pălăngeanu, cu tematica „Anotimpuri de poezie”.

La cenaclu a avut loc o lansare de carte, a autoarei Marioara Nedea, cu cărțile: „Anotimpuri de poezie” și „Arca lui Noe”. Au participat membrii cenaclului, personalități ale orașului Giurgiu și ca invitați: Doina Bârcă, poet și secretar literar la revista ,,Independența Română”, care a evidențiat Fundația Literar-Istorică „Stoika”, publicația și volumul ,,Amurgul viselor” de Florian Laurențiu Stoica, Floarea Necşoiu, poetul tangourilor Nicolae Doftoreanu, Marinela Stănescu. Atmosfera a fost caldă și a impresionat prin poezie, muzică, discurs și comentariu. Au recitat poezii, care ne-au purtat în universul fascinant al versurilor, Remus Găină, Dunia Pălăngeanu și Doina Bârcă.

Fundației Literar-Istorice „Stoika”, președintelui Florian Stoica li s-au acordat diplome de ambasadori ai culturii. Ne-au fermecat cu muzica lor interpreta de muzică populară Nina Toader și la orgă Cristi Lucacevschi.

Am admirat tablourile expuse de Lidia Ghenu. Fundația și revista sa fac parte din buchetul prieteniei, al vieții culturale giurgiuvene.

Mulțumim pentru frumosul eveniment doamnei Dunia Pălăngeanu, inimă romantică a acestui minunat cenaclu!

DOINA BÂRCĂ

Contents